JohanHeinsen/ENO huggingface dataset:
Viborger Samler, 1839-08-22
Døde. Kjøbenhavn: Carl Wilhelm Heber, 68 Aar (i atten Aar var han residerende Capellan til Eger Præstegjæld, i Aggershuus Stift i Norge, og dernæst i 21 Aar Sognepræst til Frue Sogn i Svendborg; omtrent 1 Aar opholdt han sig i Kbhvn, for at gjenvinde sin Sundhed); Pouline Payngk; Carl Thuesen; A. Wittes; Teimager Kraus; Jfr. M. Smeby, Mette Kirstine Lassen f. Pott; Else Margrethe Petri, f. Flensborg, 20 Aar; Gunnii Busck, 12 1/2 Aar; Stud. theol. O. N. Westberg, 20 Aar; Hoboist Chr. Fr. Schubert, 26 Aar; Maria Lund, f. Seith, 23 Aar; Bødkermester H. Chr. Dehli, 57 Aar; A. M. Evert, f. Olsen, 73 Aar; K. Kirst. Lynge, 11 Aar; Lysestøber Lars Petersen, forhen Coffardicapitain, 60 Aar; Høker P. Rasmussen, 82 Aar. – Jsland: Chr. J. Kemp, 38 Aar. - Svendborg: Margrethe Raun, f. Gottschalck, 58 Aar. - Aalborg: Ane Kirstine Aastrup, Enke efter Sadelmagerm. Bierring, 43 Aar. Dømme, afsagte i den Kgl. Landsoverret i Viborg. – Den 12te August. Nr. 136. - Holm Actor contra Nyboe Defensor for Tiltalte John Borrows Wichmann, der tiltales for Tyverie.
Viborger Samler, 1839-08-22
"Herredstingsdommen er stadfæstet. Ved Nørhald, Støvring og Galthen Herreders Extraret den 13de Juni 1839 er Tiltalte dømt til at hensættes i Fængsel paa Vand og Brød, i 2 Gange 5 Dage. Nr. 167. - Holm Actor contra Møller Defensor for de Tiltalte Bagermester Nicolai Hee, Tjenestekarl Hans Christian Friis, Slagterdreng Peter Edvard Meyer og Hees Lærredrenge Visti Raae og Hendrik Johansen, der tiltales de 4 Sidstnævnte for i Retten at have afgivet urigtige Forklaringer, og den Førstnævnte for at have forledet dem dertil eller anmodet dem derom. Bagermester Nicolai Hee er dømt til at hensættes i Fængsel paa Vand og Brød i 2 Dage, hvorimod de øvrige 4 Tiltalte ere frifundne for Actors Tiltale i denne Sag. Ved Aarhuus Extraret den 5te Juni 1839 vare de Tiltalte Bagermester Hee, Tjenestek. H. Chr. Friis og Lærredreng Visti Raae dømte til at hensættes i Fængsel paa Vand og Brød, den Første i 5, den Anden i 3 og den Sidste i 2 Dage, og Lærredrengene Hendrik Johansen og Peter Meyer i simpelt Fængsel paa sædvanlig Fangekost i 8 Dage.
Viborger Samler, 1839-08-22
(Forlangt Jndrykkelse.) Da Pramfarten i Schaltz Aa fra Hornum Vasehuus til Liimfjorden er begyndt, og efter al Sandsynlighed videre vil vorde fortsat, bemærker undertegnede tilstødende Lodseier Følgende: De fleste Lodseiere, hvis Enge grændse til denne Aa, ville sikkert erkjende, at de siden Fiskegaardenes Oprydning af Aaen, have tabt betydeligt i Afgrøden paa deres Aaen tilstødende Enge. Vel meente man eengang, at Fiskegaardene vare skadelige formedelst deres Antal, og Misbrugen af samme, da de stemmede Vandet saa høit og paa urigtige Tider, at flere lave Enge i vaade Aaringer ikke kunde bjerges uden med megen Møie, men Hindringerne kunde have været hævede deels ved en Overeenskomst imellem vedkommende Eiere af Fiskegaardene, deels ved en anden Jndretning af Gaardene og en anden Tid at stemme dem, saa at disse kunde blive staaende, Vandet ved dem i rette Tider kunde stemmes, og sættes over Engene; ei heller vilde Fiskeriet ganske have ophørt. Vi erkjende vist nok nu allesammen Urigtigheden af, at man samtykkede i Fiskegaardenes Opryddelse, hvilket nok ikke var skeet, naar man havde forestillet sig den nu iværksatte Pramfart i Aaen. Skal denne Fart vedblive, da er det ikke at tænke paa nogensinde at faae Vandet over Engene, og altsaa er da den Guldmine berøvet os, hvorved vore Enge ved Vandets Ledning over dem betydelig kunde forbedres, da de derimod ved Vandets Afledning ikke ere forringede lidet, og efter al Sandsynlighed endnu mere ville forringes. Desuden nedtrædes det bedste Græs omkring Aaen af Pramkarlene, og Fiskeriet er ganske tabt. Seer man nu hen til Pramfartens Nytte for den omkringliggende Egn, da kan man ikke skjønne rettere, end at Nytten har været indskrænket til at transportere Brænde fra Thiele Skov ud af Liimfjorden; men denne Transport er til mere Skade end Nytte for Egnen, der kun har denne ene Skov paa saa udbredt en Strækning, og Trævarene maae altsaa blive kostbarere. Ei heller skjønnes, at Vare kunne afsættes til høiere, eller tilhandles for billigere Priser andensteds fra (da Egnen har Kjøbstæder nok omkring sig og ligger desuden ikke langt fra Liimfjorden), naar Fragten med Prammene tillægges. Enhver vil vistnok erkjende, at de tilstødende Lodseiere til Aaen skee Uret, naar saa Mange for en enkelt Mands Jnteresse skulle lide Tab. Endvidere bør man lægge Mærke til at vor Nabo nu paa samme Tid er i Begreb med at lede Nørre-Aa ved en Grøft af omtrent 1 Miil, for at faae Aaen over sine Enge, naar han finder, at den kan faae det fornødne Fald dertil; hvilken en Bekostning vil dette ikke blive, Jo Engenes Vanding er den første Næringsgreen for Landmanden, og kan ikke betales for dyrt. Sluttelig bemærkes, at da Pramfarten i Begyndelsen, saa formoder man, – vel havde til Hensigt fælles Nytte, for Lodseierne ved Aaen, kunde det dog tænkes billigt, at disse dengang vare blevne indkaldte, for at man kunde erfare deres Mening, og ventilere med dem saavel og Canalens Nytte for Omegnen, ligesaavelsom om den Skade, de formeente derved at kunde lide. Derfor ønskeligt, at denne Jndkaldelse endnu maatte skee, forinden flere Bekostninger anvendes paa dens Fremme. D. C. Lottrup. Holmgaard.
Viborger Samler, 1839-08-22
AVERTISSEMENTS. Det afdøde Henrich Pfaff tilhørende Sted med Hauge i denne Byes St. Michelsgade, er underhaanden at faae tilkjøbs. Man henvender sig derom enten til Schjern eller Bay i Viborg.
Viborger Samler, 1839-08-22
Et Partie Sirtser, udsælges i disse Dage til 20 a 24 s. Alen hos Philipsen. Viborg, den 21de August 1839. Lundolut paa circa 12 1/2 Tdr. Hartkorn fra Kjærgaardsholm Hovedmark, af Sallings gode Jorder, beliggende 1 1/4 Miil vestlig for Skive ved Landeveien til Lemvig, er underhaanden tilkjøbs. Gaarden har et Areal af 268 1/2 Tdr. Land geometrisk Maal, hvoraf 163 Tdr. Ager, Eng og Græskjær, 85 1/2 Tdr. Land Overdrev og Hede, samt 20 Tdr. Land fortrinlig Tørvemose, Alt i en samlet Lod. Engene afgiver en 90 Læs Høe. Besætningen er 60 Qvæghøveder, 6 Heste og 30 til 40 Faar. Bygningerne ere gode og solide og ligger midt i Marken og Eiendommen er fri for Værnepligt. Af Kjøbesummen vil Sælgeren lade indestaae 5000 Rbd. Lundholm, den 13de August 1839. Erichsen.
Viborger Samler, 1839-08-22
Natten til afvigte Tirsdag er fra undertegnedes. Mark bortstiaalen en sort Hoppe uden Aftegning, 8te Aar gl., indbrændt paa venstre Laan som stutteriedygtig. For Tilstedebringelse eller Oplysning om Samme, udloves en passende Douceur af Eieren Søren Christensen Østergaard. Dommerbye, den 21de August 1839. Efter Begjæring af Procurator Dahl i Aarhuus, grundet paa Forlig og Udlæg, bliver det af Niels Pedersen Nyehuus besiddende Sted i Tandskov, Serup Sogn, Hids Herred, staaende for Hartkorn Ager og Eng 1 Td. 4 Skpr. med Avl og Afgrøde, stillet til Bortsalg ved 3de Auctioner, som afholdes: Mandagen den 16de September, den 30te f. M. og Onsdagen den 16de October. førstkommende. De 2de første Auctioner afholdes her paa mit Contoir hver Dags Formiddag Kl. 10 og den 3die paa Gaarden selv, om Eftermiddagen Kl. 1; hvilket herved bekjendtgjøres, overeensstemmende med Placat 22de April 1817, til Pantecreditorers og Liebhaberes Efterretning. Lysgaard og Hids Herreders Contoir. Dalsgaard, den H. H. Holm. 8de August 1839. Efter Begjæring af Procurator Dahl i Aarhuus, som Mandatarius for vedkommende Pante-, Forligs- og Udlægshaver, bliver den af Søren Nielsen og Niels Nielsen eiende Gaard i Noe Bye, Grønbek Sogn, Lysgaard, Herred, staaende for Hartkorn Ager og Eng 4 Tdr. 3 Skpr. med Avl og Afgrøde, stillet til Bortsalg ved 3de Auctioner, som afholdes: Mandagen den 16de September, den 30te f. M. og Onsdagen den 16de October, førstkommende, hver Dags Formiddag Kl. 10. De 2de første Actioner afholdes her paa Contoiret og 3die Auction paa Eiendommen, der agtes solgt; hvilket herved bekjendtgjøres, overeensstemmende med Placat 22de April 1817, til Pantecreditorers og Liebhaberes Efterretning. Ved tredie Auction forauctioneres tillige den udlagte Besætning. Lysgaard og Hids Herreders Contoir. Dalsgaard, den H. H. Holm. 8de August 1839. Til Efterretning for Creditorer og Arvinger i Boet efter Forpagter Frederik Sørensens Enke Kirstine Christensdatter Holm af Sophiendahl, bekjendtgjøres herved, at der Onsdagen den 25de September d. A., Formiddag Kl. 10, bliver paa Hellum Hindsted Herreders Tingsted i Bælum holdet en Skiftesamling i Boet og at dets Beholdning vil blive deelt iblandt de Arvinger, der have meldt sig. Nørgaard pr. Aalborg, den 19de August 1839. Hvass.
Viborger Samler, 1839-08-22
Creditorerne i Boet efter Marie Nielsdatter og forhen afdøde Mand Huusmand Johan Christian, Wulff i Als Bye og Sogn, Hindsted Herred, Aalborg Amt, indkaldes herved med 12 Ugers Varsel til hos undertegnede Skifteforvalter at anmelde og beviisliggjøre deres Fordringer. Hellum Hindsted Herreders Contoir paa Nørgaard, den Hvass. 19de August 1839.
Viborger Samler, 1839-08-24
67 Aarg. Kongelig allern, privilegeret. No. 116. Viborstoridende. Forsendes med Brevposten i Danmark og Hertugdommerne. Løverdagen den 24de August 1839. Denne Tidende, redigeret af Adjunct Reiss og H. Wissing, udgives 4 Gange ugentlig fra det Dons'ske Officin.
Viborger Samler, 1839-08-24
Udenlandske Efterretninger. Spanien. Madrid, den 31te Juli. (Udtog af et Brev.) Julii Maaned er til Ende, og Espartero belovede Felttog er endnu ikke begyndt. Den spanske Napoleon eller Fabius Cunctator har fundet det meere hensigtsmæssigt at bruge sine 40,000 Md. og de 20,000 Md., som Diego Leon, den spanske Murat, anfører, til at afsvie nogle Kornmarker ved Vittoria og Estella. Nogle formene, at Espartero vil oppebie Virkningerne af den Tvedragt og Forvirring, som nu hersker iblandt Carlisterne; thi Maroto, der er bleven underrettet om Dou Carlos's Correspondence med Cabrera og Teixeiro, er sat i den Nødvendighed at fordre Forklaringer og Forholdsregler, som Don Carlos hverken kan tilstaae eller afslaae ham. Andre formode derimod, at Espartero har Øiet mere heftet paa Madrid end paa Durango, og at han venter paa Udfaldet af Valgene. J ethvert Tilfælde maa man tilstaae, at nogle Generalers anmassende Tone og isærdeleshed Espartero's politiske Depesche paa ingen Maade kan bidrage til at berolige Constitutionens Venner. Man mærke Espartero's Ord i Lykønsknings skrivelsen til Regjeringen i Anledning af den ultraliberale Journal El Guirigays Standsning og Undertrykkelse "at Lovene, hvor hensigtsmæssige de end kunne synes at være, maae vige, naar Statens Vel fordrer det "Over feltherrens Uvirksomhed danner en stærende Modsætning med hans lovstridige og ukloge Heftighed i Anliggender, der ikke vedkomme ham. Hans eneste Operation i den sidste Tid er den ovenfor berørte Ødelæggelse af nogle Kornmarker, hvilken Heltebedrift dog meere vedkommer Diego Leon. Det er paa den høie Tid at sætte Grændser for Carlisternes Jndfald i Øvre-Aragonien. - Seiers efterretningerne fra Centralhæren have ikke stort at betyde. Den Fordeel, O'Donnell har tilfægtet sig paa Monte Gonzalo, er ustridig af stor Vigtighed, der imidlertid ere mere negativ en positiv. Cabrera er altfor klog til at sætte sit Armeecorps paa Spil; han viger, naar han ikke seer sin Fordeel, men han gjør kun et Skridt til Siden; thi han veed ret vel, at de christiniske Feltherrer ikke kunne forfølge ham, ei heller i længere Tid besætte Valpladsen; – og saasnart de ere borte, er han igjen tilstede. Saaledes var det ogsaa Tilfældet efter det sidste Slag. O'Donnell er atter i Valencia, og Cabrera i Alcora og for Lucena, saa at en ny Action snart vil være nødvendig. Dog skal O'Donnell være afreist fra Valencia, for atter at stille sig i Spidsen for sin Hær, Cabrera skal derimod være haardt saaret eller død.
Viborger Samler, 1839-08-24
Nyeste Postefterretninger. Orienten. Constantinopel, den 1ste August. Som en Følge af den bedrøvelige Efterretning fra Syrien, at Haf Hascha havde fundet sig foranlediget til at følge Capudan Paschas mageløse Forræderi, besluttede StorvezirChosrew Pascha at antage Mehemed Alis Fredsvilkaar. Efter disse vare Syrien, Arabien, Adana og Ægypten for stedse tabte for Porten, endskjøndt Vicekongen, der desuden havde betinget sig arvelig Besiddelse af de anførte Paschalik for sig og Descendenter, erklærede ei at ville unddrage sig Portens tilsyneladende Overherredømme. Akif Effendi var allerede i Besiddelse af Portens Jnstructioner, og Freden paa en Maade afsluttet paa de anførte vanærende Betingelser. Saaledes stode Sagerne, da de østerrigske, franske og engelske Ministre fremtraadte med en energisk Erklæring, og gave Porten det Raad ikke at undertegne Betingelserne paa saadanen Basis. Disse Magters Ministre forpligtede sig til at mægle og tilveiebringe Freden uden disse oprørende Vilkaar. Storveziren forelagde et overordentligt Divan denne Note fra de mæglende Hoffer, og man fattede den Beslutning at antage den europæiske Mægling, der betydeligt tør nedstemme Mehemed Alis Fordringer. Som Følge af denne Beslutning afgik igaar til Alexandrien den franske Legationsraad St. Anselme med en energisk Erklæring fra de store Magters Ministre, samt Portens nye Fredsforslag; Flaaden ledsages af Saxim Effendi, Medlem af det tyrkiske Statsraad. Man nærer det tillidsfulde Haab, at Mehemed Ali vil antage Mæglingen, for at undgaae en Krig med de fem Magter. Lord Ponsonby truer med øieblikkelige Fiendtligheder. Hovedstaden er rigtignok rolig, men det er Gravens Rolighed, der hersker her, thi Forfærdelse maler sig i Alles Ansigter. – En ny Episode er begyndt.
Viborger Samler, 1839-08-24
Sultan Abdul Meschid er pludselig bleven syg. Døer han, saa støtter Osmans Stamme sig kun paa Sultanens yngre Broder, Prinds Nizamuddin, fire Aar gammel. (eller, Abdul Asis, født d. 7de Febr. 1830, efter Kluber.) Valide forlader ikke sin Søn. Hun synes, efter de tagne Forholdsregler at dømme, at bestyrke Mistanken om, at den unge Hersker ligeledes (?) har faaet Gift. Allerede sige Capudan Paschas Tilhængere, at den samme Arm, der rammede Faderen, ogsaa har udstrakt sin Haand efter Sønnen. Alle disse sørgelige Tildragelser, gjøre Chosrew's Stilling meget mislig, og der hører i Sandhed Mod til at byde de gjentagne Ulykkeslag Spidsen. Ogsaa Hasiz's Hær fordrer Chosrews Bortfjernelse. Den forenede franske og engelske Flaade har sin Station ved Dardanellerne.
Viborger Samler, 1839-08-24
Angaaende den egentlige Foranledning til Portens pludselige Omstemning beretter et Brev fra Wien af 10de Aug. Følgende: "Porten var just i Begreb med at antage Mehemed Alis Betingelser, da der ankom en Depesche fra Fyrsten af Metternich til den østerrigske Jnternuntius, Baron Stürmer, i Constantinopel. Baronen forenede sig strax med de andre 4 Magters Repræsentanter, og samtlige tilstillede da Porten en Note, der opfordrede Sultanen at overlade det til de 5 Magter at underhandle med Mehemed, og ikke at foretage sig et Skridt uden disses Medvirkning. Derefter erklærede nu Porten den ægyptiske Vicekonge, at den directe ikke havde mere med ham at gjøre; de 5 Magter vilde udjævne Sagen med ham.
Viborger Samler, 1839-08-24
En Skrivelse fra Constantinopel, (29de Juli) indført i Augsb. allg. Zeit., indeholder foruden de ovenfor meddeelte vigtige Efterretninger fra Constantinopel følgende. Meddelelser: "Det var den franske Gesandt, Admiral Roussin, der redigerede den af ham og de andre Gesandter undertegnede Note til Divanet, i hvilken det hedder: les grandes puissances engagent la hante Porte de ne paa accepter sans leur consentement les propositions fattes par Mehemed Ali. Admiralen afsendte strax en Officier til Alexandrien, for at sige Mehemed, at han skulde vise sig beskeden, og være belavet paa, at Magterne ville understøtte Porten, saafremt han (Mehemed) maatte faae i Sinde at bruge Sværdet.
Viborger Samler, 1839-08-24
Lord Ponsonby benyttede denne Leilighed, for at befale Capitain Walker og de andre engelske Officierer, der ere ombord paa Capudan Paschas Flaade, strax at forlade Alexandrien. Den tyrkiske Flaade er sammensmeltet, med den ægyptiske, den tyrkiske Uniform har maattet vige for den ægyptiske Sødragt. Den forenede ægyptisketyrkiske Flaade tæller 5000 Jldsvælg; den forenede engelske og franske Escadre tæller neppe 1500 Kanoner; det er derfor ikke umuligt, at Mehemed Ali, harmfuld over de Meddelelser, der snart ville komme ham tilhænde, kunde sætte Klogskaben tilside, og forsøge at erholde sit Ønske ved Hielp af Sværdet. Men Mehemed er for klog og har for gode Raadgivere til at raabe: va banque!
Viborger Samler, 1839-08-24
Frankerig. Paris, den 16de August. Blader Messager siger: En definitis Beslutning er fattet. De Ministre, der have stemt for virksom Jndgriben i Orientens Anliggender, have vundet Seieren. Flaaden er udrustet; Mandskabet besjælet af det bedste Haab; der er nu kun tilbage at bestemme, hvorledes man skal benytte vore Sømænds gode Villie og Mod. Man siger, at det engelske Cabinets Jnstructioner til Adm. Stopford ganske stemme overeens med vor Admirals Ordres, Dog synes den oprindelige Plan at have undergaaet nogle Forandringer, Vor Sømagt vil handle efter Omstændighederne. Man har tænkt flere mulige Tilfælde, og har desaarsag givet forskjellige Befalinger. For Øieblikket har man opgivet den Plan at sætte sig fast paa et bestemt Punct, men det er paalagt Admiralerne, nøie at passe paa Tingenes Gang, og de Øverstcommanderendes Handlemaade vil rette sig efter de Farer, som de enten skulle afvende eller bekæmpe.
Viborger Samler, 1839-08-24
Efter Breve fra Bayonne af 10de og 11te August har den 5te navarresiske Bataillon i Don Carlos's Hær gjort Opstand mod Maroto; flere Compagnier af den 11te Bataillon have slaaet sig til Oprørerne. Endvidere omtalte Rygtet, at den 1ste og 12te Bataillon fra Navarra havde raabt: "Maroto døe!" – Til Brevene slutter sig følgende Telegraphberetning fra Bayonne: "Den 5te Bataillon af Navarra opholdt sig sidste Nat i Vera, hvis Gouverneur er flygtet. Præsten Echevarria og Oberst Aquirre, 2 carlistiske Landsforviste, have forenet sig med Jnsurgenterne. Elio er fra Tolosa afmarscheret med 3 Batailloner mod Oprørerne. Han fører med sig Don Carlos, hvem han har tvunget til at forlade Tolosa."
Viborger Samler, 1839-08-24
Storbritannien og Jrland. London, den 17de August. Man formoder, at Tolden paa Hvede vil fra næste Torsdag gaae ned til 6 Shl. 8d. Det er uvist, om Kjøbmændene saa ville fortolde deres Kornlagere, eller om de ville vente paa en endnu lavere Told. Vor Høst vil erholde et forskjelligt Udfald, i nogle Shires vil Høsten blive god; i andre slet. Dog vil, da Udsæden af Hvede har været ualmindelig stor, Høsten i det Hele ikke blive under almindeligt Gjennemsnit. Men da Lagerne ere temmelig oprømmede, vil ad Aare ved denne Tid atter en stærk Jndførsel være fornøden.
Viborger Samler, 1839-08-24
London, den 16de August. Fra alle Fabrikstæder indløbe Beretninger over de Optøier, Nationalconventet har foranlediget ved sin Beslutning, at alt Arbeide skulde hvile i 3 Dage fra den 12te Aug. af, og kun Processioner og Forsamlinger finde Sted. J Bury maatte Oprørsacten oplæses; i Heywood arbeides der siden den 12te kun i 3 af de derværende 30 Fabrikker, i Middletonn besluttedes i en Forsamling af 2000 Arbeidere, at man hvert Øieblik skulde være beredt til at ile de arbeidende Classer i Nabostæderne til Hielp, naar denne maatte behøves; i Bolton frygtede man for, at de Jldesindede kunde faae ifinde at stikke Jld paa Byen; Oprørsacten oplæstes og Militairet maatte med fældet Bajonnet rense Gaderne; det kom i Haandmæng med Pøbelen; 2 Jndivider dræbtes, flere saaredes. J Birmingham vedbliver det at være roligt; men Uenigheden imellem Stadens Øvrighed og Regjeringen tiltager meere og meere.
Viborger Samler, 1839-08-24
Jndenlandske Efterretninger. Den Commission, som af Kjøbenhavns Communebestyrelse og Committeen for Thorvaldsens Museum blev udnævnt, for at tilveiebringe Projecter til Anvendelsen, af den, af Hs. Maj. Kongen til Museet skjænkede Bygning, har nu til Committeen indsendt fuldstændige af Bygnings-Jnspecteur Bindesbøll forfattede Tegninger med Overslag til bemeldte Bygningsarbeiders Udførelse og tillige et af samme Kunstner, efter Commissionens Opfordring, forfattet Udkast til et andet Project, hvorefter Gaarden i Museet skulle overbygges; hvorhos Commissionen har foreslaaet, at Sagens Afgjørelse maatte udsættes endnu en Maaned, for at den kunde indlevere en fuldstændig og med Overslag forsynet Tegning efter det sidste Project med nogle Forandringer. Tidligere har Committeen modtaget et med Overslag ledsaget Project fra Prof. Hetsch, som var Medlem af Commissionen, men siden er udtraadt deraf. Bindesbøll og Hetschs's Projecter ville efter Overslagene medføre en Bekostning af henimod 2000,000 Rbd. Overbygnings projectet antages at ville koste betydeligt mere. Committeen har ikke troet at burde udsætte Sagens Afgjørelse længere; af de 12 tilstedeværende Medlemmer have 9 ubetinget erklæret sig for Bindesbølls Project, 2 for Hetsch's og 1 for at udsætte Sagen indtil den fuldstændige Tegning til Overbygningsprojectet er indkommet, men in subsidium for Bindesbølls Project. Sagen er nu sendt til Communebestyrelsen.
Viborger Samler, 1839-08-24
J Torsdags Aftes i forrige Uge holdt "Samfundet til den danske Literaturs Fremme" en Generalforsamling, der indledtes af Etatsraad Brøndsted, der i et foreløbigt Møde af 16 Medlemmer, som havde protesteret imod Selskabets Opløsning, var bleven valgt til Ordfører. Ved Aabningen af de indgivne Stemmesedler, 75 i Tallet, befandtes det, at 5 havde erklæret sig incompetente til at stemme, fordi de ansaae Samfundet for opløst, 11 havde stemt for dets Opløsning og 59 for dets Vedvaren. Som en Følge heraf erklæredes Samfundet for permanent og reconstitueret til fortsat Virksomhed efter dets Love. 9 nye Medlemmer bleve optagne, Derpaa skredes til Valget af en ny Bestyrelse, til hvis Formand valgtes Etatsraad Brøndsted, til Viceformand Conferentsraad Werlauff, til Secretair Auditeur Hall, og de øvrige 4 Medlemmer af Bestyrelsen bleve: Justitsraad Riis Lowson, Cancelliraad Deichmann, Divisionschirurg Dr. Mansa og Etatsraad Rafn. (Kp.)
Viborger Samler, 1839-08-24
Aarsagen til at Dampskibet "Malmøe vægrede sig ved, paa dets Reise til Gothenborg med Naturkyndige, did hen at overbringe saa megen Lærdom, fortælles i "Portefenillen at være denne: "En Feil, der var indtraadt i Maskineriet, bevirkede, efter Sigende, en Standsning. Da Man altsaa heldigviis havde en practisk Naturkyndig ombord, var jo Jntet naturligere, end at han paatog sig at reparere Skaden og bringe det Hele i Orden – og see! Skaden blev virkelig repareret. Jnden en kort Tid var alt i den fuldkomneste Orden, og Naturlæren skulde just feire en af sine skjønneste Triumfer, da – Uheld, Maskineriet begyndte at gaae tilbage, istedenfor fremad. Paa denne Maade var det jo en fuldkommen Selvfølge, at Skibet istedetfor at komme til sin Bestemmelsested, igjen maatte retournere. Jeg vilde ikke være i den Naturkyndiges Sted for hele 300 Rdlr."¬